ΓΡΑΠΤΗ ΕΡΩΤΗΣΗ E-2764/02

υποβολή: Bart Staes (Verts/ALE) προς την Επιτροπή

(1 Οκτωβρίου 2002)

Θέμα: Γλωσσικές διακρίσεις — έρευνα σχετικά με την πρόσληψηποψηφίων με μητρική γλώσσα την

Όπως απορρέει από την απάντηση στην ερώτηση Ε-0941/02(1), η Ευρωπαϊκή Επιτροπή αναγνωρίζει ότι η έκφρασηποψήφιος με μητρική γλώσσα την δεν είναι σε καμία περίπτωση αποδεκτή βάσει της κοινοτικής νομοθεσίας. Πέραν τούτου, η Επιτροπή δεν προτίθεται να απαγορεύσει την απαίτηση από τις αγγελίες θέσεων εργασίας, ενώ δηλώνει ότι θα εξακολουθήσει να κάνει χρήση των εξουσιών της για την καταπολέμηση κάθε διάκρισης που προκαλείται από την απαίτηση για γνώση μιας γλώσσας ως μητρικής στις αγγελίες θέσεων εργασίας. Συγχρόνως, η Επιτροπή συνιστά να χρησιμοποιούνται εκφράσεις όπως άριστη γνώση μιας συγκεκριμένης γλώσσας.

1. Αντιλαμβάνεται η Επιτροπή ότι η απλή αντικατάσταση μιας έκφρασης με μια άλλη δεν συνιστά λύση στην ουσία του προβλήματος·

2. Αντιλαμβάνεται η Επιτροπή ότι η πλειοψηφία των εργοδοτών που αναζητούνπάλληλο μητρικής γλώσσας — ακόμη και αν αυτό δεν αναφέρεται ρητώς στην αγγελία — δεν λαμβάνουνπόψη παρά μόνο τιςποψηφιότητες των ατόμων με μητρική γλώσσα την ·

3. Μπορεί να αναφέρει η Επιτροπή εάν έχει ήδη μελετήσει το φαινόμενο αυτό·

α) Εάν όχι, για ποιο λόγο· Προτίθεται η Επιτροπή να διατάξει τη διεξαγωγή μελέτης σχετικά με την εν λόγω μορφή διάκρισης·

β) Εάν ναι, ποια ήταν τα αποτελέσματα της μελέτης και ποια συμπεράσματα μπορούν να συναχθούν προκειμένου ναποβληθούν προτάσεις για την ακολουθητέα πολιτική·

(1) ΕΕ C 229 E της 26.9.2002, σελ. 161.

Απάντηση της κ. Διαμαντοπούλου εξ ονόματος της Επιτροπής

(11 Νοεμβρίου 2002)

Η Επιτροπή είναι της άποψης ότι η προϋπόθεση υποψήφιος με μητρική γλώσσα την που περιλαμβάνεται σε προκηρύξεις πρόσληψης αντίκειται στους κοινοτικούς κανόνες για την ελεύθερη κυκλοφορία των εργαζομένων αφού εισάγει παράνομες διακρίσεις. Επομένως, η Επιτροπή θεωρεί ότι η χρήση αυτής της έκφρασης σε δημοσιεύσεις θέσεων εργασίας απαγορεύεται από το κοινοτικό δίκαιο. Αυτό εξηγήθηκε, μεταξύ άλλων, σε πολλές απαντήσεις προς γραπτές ερωτήσεις, μη κυβερνητικές οργανώσεις και τη συμβουλευτική επιτροπή για την ελεύθερη κυκλοφορία των εργαζομένων (εκπρόσωποι των κρατών μελών και των κοινωνικών εταίρων).

Ωστόσο, η απαίτηση άριστης ή πολύ καλής γνώσης μιας συγκεκριμένης γλώσσας δεν μπορεί να θεωρηθεί, αυτή καθ' εαυτή, ως μη αποδεκτή στο πλαίσιο του κοινοτικού δικαίου, εφόσον η πολύ καλή γνώση μιας συγκεκριμένης γλώσσας είναι απαραίτητη για την εν λόγω θέση εργασίας. Ο εργοδότης πρέπει να αιτιολογήσει την ανάγκη αυτής της πρόσληψης.

Υπάρχει σαφής διαφορά ανάμεσα στην προϋπόθεση οποψήφιος να έχει μητρική γλώσσα την και την απαίτηση άριστης ή πολύ καλής γνώσης μιας συγκεκριμένης γλώσσας, εφόσον η πολύ καλή γνώση αυτής της γλώσσας είναι απαραίτητη για την εν λόγω θέση εργασίας και ο εργοδότης μπορεί να αιτιολογήσει την ανάγκη αυτής της πρόσληψης. Εάν ένας διακινούμενος εργαζόμενος θεωρεί ότι ο ιδιώτης εργοδότης, ζητώντας την άριστη ή πολύ καλή γνώση μιας συγκεκριμένης γλώσσας, απλώς αναζητεί έναποψήφιο με μητρική τη συγκεκριμένη γλώσσα και ως εκ τούτου παραβιάζει το κοινοτικό δίκαιο, μπορεί να προσφύγει στα εθνικά δικαστήρια τα οποία θα εξετάσουν τη συγκεκριμένη περίπτωση βάσει των γεγονότων.

Η Επιτροπή ασκεί τις εξουσίες της για την καταπολέμηση των διακρίσεων που δημιουργούνται από την απαίτηση οποψήφιος να έχει μητρική γλώσσα την , σε δημοσιεύσεις θέσεων εργασίας. Εντός του ορίου των εξουσιών της, η Επιτροπή διερευνά παρόμοιες δημοσιεύσεις των δημόσιων αρχών ενός κράτους μέλους. Οι έρευνες δεν έχουν ακόμη ολοκληρωθεί. Βάσει των αποτελεσμάτων, η Επιτροπή θα αποφασίσει τις επόμενες ενέργειές της.